《宝积寺小雨》
宋代·释文莹

老木垂绀发，野花翻曲尘。
明霞送孤鹜，僻路少双鳞。
天近易得雨，洞深无早春。
山祗认来客，曾是洞中真。

作者简介：释文莹，字道温，一字如晦（清张钧衡《湘山野录跋》），钱塘（今浙江杭州）人，尝居西湖之菩提寺。早年苏舜钦称之，荐谒欧阳修。后归老于荆州之金銮。所游多馆阁名士。有《渚宫集》（明毛晋《湘山野录跋》），已佚。又有《湘山野录》四卷，成于神宗熙宁中（《郡斋读书志》卷三下）；《玉壶清话》十卷，成于元丰元年（一○七八），皆以隐居之所名之。事见《郧溪集》卷一四《文莹师诗集序》、《忠肃集》卷一○《文莹师集序》。今录诗三首。